31983R0810
L 090/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 810/83 НА КОМИСИЯТА
от 5 април 1983 година
относно класирането на стоки в определени позиции или подпозиции от Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 97/69 на Съвета от 16 януари 1969 г. относно мерките, които трябва да бъдат взети за еднаквото прилагане на номенклатурата на Общата митническа тарифа (1), последно изменен с Акта за присъединяване на Гърция, и по-специално член 3 от него,
като има предвид, че с цел да се осигури еднакво прилагане на номенклатурата на Общата митническа тарифа, е необходимо да се приемат разпоредби относно тарифното класифициране на следните стоки:
1.
керамична спестовна касичка във формата на прасенце, с дължина около 15 сm и височина около 9 сm, с шарка от цветя, с процеп на гърба за пускане на монети и със запушалка, направена от мека гума, поставена в кръгъл отвор на дъното, през който монетите могат да се изваждат;
2.
керамична спестовна касичка във формата на статуетка на възрастен човек (просяк), с височина около 18 сm, с нарисувани лице и дрехи, с процеп за пускане на монети и със запушалка, направена от мека гума, поставена в кръгъл отвор на дъното, през който монетите могат да се изваждат;
3.
керамична спестовна касичка във формата на пингвин, с височина около 30 сm, с процеп за пускане на монети на гърба и ключалка в основата;
4.
пластмасова спестовна касичка във формата на пингвин, с височина около 16 сm, с червен шал и процеп на гърба за пускане на монети;
5.
спестовна касичка във формата на стилизирана фигура на дете от оцветено дърво, с височина около 16 сm, състояща се от цилиндричен съд с процеп за пускане на монети, в чийто горен край има дървен клин, който може да се изважда, с цел да се извадят монетите, и към който са прикрепени три сфери, представляващи ръцете и кимаща глава;
6.
желязна метална спестовна касичка във формата на миниатюрна пощенска кутия (висока около 12 сm, с основа приблизително 5 × 6 сm), оцветена в червено, с отвор на гърба за закачване на стената, процеп на предната част за пускане на монети и малка вратичка с ключалка;
като има предвид, че в Общата митническа тарифа, приложена към Регламент (ЕИО) № 950/68 на Съвета (2), последно изменен с Регламент (ЕИО) № 604/83 (3), позиция № 69.13 включва, inter alia, статуетки и други украшения, позиция № 97.02 - кукли, позиция № 97.03, inter alia - други играчки, позиция № 39.07 - изделия от пластмасов материал, описан в позиции с номера от 39.01 до 39.06, позиция № 44.27, inter alia - украшения или други луксозни изделия от дърво, позиция № 73.40 - други изделия от желязо или стомана и позиция № 83.06, inter alia - украшения от неблагороден метал; като има предвид, че за класиране на посочените по-горе стоки могат да се разглеждат гореупоменатите позиции,
като има предвид, че тези стоки, поради формата на представяне и употребата си, не притежават основните характеристики на играчка, нито пък по отношение на изделия от 2 до 5 - на кукла; като има предвид, че изделията, упоменати под номера 1, 2 и 3, под номер 4, под номер 5 и под номер 6, следователно не се изключват съответно от глави 69, 39 и 44 или от раздел ХV по силата на бележки 2 f) от глава 69, 1 q) от глава 39, 1 о) от глава 44 или 1 m) от раздел ХV; като има предвид, че освен това изделие 6 не притежава характеристиките на украшение за вътрешна декорация подобно на дребните украшения или украшенията за стена, посочени в подпозиция 83.06 А от обяснителните бележки към номенклатурата на Съвета за митническо сътрудничество,
като има предвид, че формата и декорацията придават на първите пет от въпросните изделия характер на украшения; като има предвид, че нито техните размери, нито тяхната функция на спестовна касичка оказват влияние върху характера им на украшения; като има предвид следователно, че първите три изделия трябва да се класифицират в позиция № 69.13; четвъртото - в подпозиция 39.07 В V d), а петото в подпозиция 44.27 B; като има предвид, че шестото изделие, което може да се разглежда като съответстващо на кутии, калъфи, кутии за бонбони и други съдове, посочени в параграф В, алинея 3 от обяснителните бележки към номенклатурата на Съвета за митническо сътрудничество относно позиция № 73.40, трябва да се класира в тази позиция в подпозиция В,
като има предвид, че мерките, предвидени в настоящия регламент, са в съответствие със становището на Комитета по номенклатурата на Общата митническа тарифа,
ПРИЕ НАСТОЯЩИЯ РЕГЛАМЕНТ:
Член 1
Стоките, описани по-долу, се класиbrфицират в позицията или подпозицията от Общата митническа тарифа, посочена за всяка стока поотделно:
1 керамична спестовна касичка във формата на прасенце, с дължина около 15 сm и височина около 9 сm, с шарка от цветя, с процеп на гърба за пускане на монети и със запушалка, направена от мека гума, поставена в кръгъл отвор на дъното, през който монетите могат да се изваждат:
69.13 Статуетки и други предмети за украса, накити; предмети за обзавеждане;
2. керамична спестовна касичка във формата на статуетка на възрастен човек (просяк), с височина около 18 сm, с нарисувани лице и дрехи, с процеп за пускане на монети и със запушалка, направена от мека гума, поставена в кръгъл отвор на дъното, през който монетите могат да се изваждат:
69.13 Статуетки и други предмети за украса, накити; предмети за обзавеждане;
3. керамична спестовна касичка във формата на пингвин, с височина около 30 сm, с процеп за пускане на монети на гърба и ключалка в основата:
69.13 Статуетки и други предмети за украса, накити; предмети за обзавеждане;
4. пластмасова спестовна касичка във формата на пингвин, с височина около 16 сm, с червен шал и процеп на гърба за пускане на монети:
39.07 Изделия от материали от видовете, описани в позиции с номера от 39.01 до 39.06:
В.
Други:
V.
От други материали:
d)
Други
5. спестовна касичка във формата на стилизирана фигура на дете от оцветено дърво, с височина около 16 сm, състояща се от цилиндричен съд с процеп за пускане на монети, в чийто горен край има дървен клин, който може да се изважда, с цел да се извадят монетите, и към който са прикрепени три сфери, представляващи ръцете и кимаща глава:
44.27 Лампи и други осветителни тела от дърво; дървени мебели, различни от тези в глава 94; ковчежета, кутии за цигари, подноси, фруктиери, украшения и накити от дърво; кутии за прибори, за пособия за рисуване или калъфи за цигулка и други кутии от дърво; изделия от дърво за лична употреба или украсяване от типа, който обичайно се носи в джоба, дамската чанта или върху човека; части за упоменатите стоки от дърво:
В.
Други
6. желязна метална спестовна касичка във формата на миниатюрна пощенска кутия (висока около 12 сm, с основа приблизително 5 × 6 сm), оцветена в червено, с отвор на гърба за закачване на стената, процеп на предната част за пускане на монети и малка вратичка с ключалка:
73.40 Други изделия от желязо или стомана:
В.
Други
Член 2
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 април 1983 година.